PRD: Dál šaddá álkit ohcat doarjaga Sámedikkis

**Sámediggi atnigoahtán ođđa neahttaverráha doarjjaohcamiidda. – Dat ođđa neahttaverrát álkida doarjjaohcama, lohka ráđđelahttu Henrik Olsen (NSR).**

Sámediggi mearridii 2018:s digitaliserenstrategiija gos mihttu earret eará lei ahte sámi álbmogis galgá buorre digitála fálaldat. Doarjjahálddašanvuogádaga digitaliseren lea okta doaibmabidju strategiijas.

-Sámediggi lea guhká bargan dan ovdii ahte duohtandahkat prošeavtta ja mii leat hui duhtavaččat go dál sáhttit almmuhit vuosttaš ortnegiid ođđa vuogádagas, lohka Olsen.

Buot Sámedikki doarjjaortnegat galget atnit neahttaverráha doarjagiidda ovdal go dát jahki lea nohkan.

-Ođđa neahttaverrát doarjagiidda ii galgga dušše buoridit geavaheaddji geavahanvásihusa, muhto galgá maid dehálaš reaidun beavttálmahttit áššemeannudeami ja mihtidit mo juolluduvvon doarjagat čuhcet, lohka Olsen.

Ođđa neahttaverráhis gávdná buot ovtta sajis. Ohcanskovi, sisasáddejuvvon ohcamiid árvodási ja neahttaverráhis galgá maid doarjagiid raporteret.

Čakčamánu 1.b. rájes leat vuos dát golbma doarjjaortnega gávdnamis neahttaverráhis:

* Stipeanda alit ohppui
* Mariidnaealáhusat
* Máŋggabealálaš ealáhusat

-Vuogádaga ovdánahttit dađistaga, ja mii bivdit min geavaheddjiid čájehit gierdevašvuođa minguin jus vuorddekeahtes hástalusat čuožžilit. Mis leat bargit geat leat gergosat veahkehit jus lea dárbu, lohka ráđđeláhttu Henrik Olsen.

Jearahallama addá sámediggeráđđi *Henrik Olsen (NSR), mob. +47 907 75 219,* *henrik.olsen@samediggi.no*